Հավելված N 2

ՀՀ ԿԳՄՍ նախարարի

«30» օգոստոսի, 2019 թ.

N 583-Ա/2 հրամանի

ՀՐԱՎԵՐ

ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ՊԱՅՄԱՆԱԳՐԱՅԻՆ (ԹԵՄԱՏԻԿ) ՖԻՆԱՆՍԱՎՈՐՄԱՆ ՇՐՋԱՆԱԿՆԵՐՈՒՄ «ՀԱՍԱՐԱԿԱԿԱՆ ԳԻՏՈՒԹՅՈՒՆՆԵՐ» ԲՆԱԳԱՎԱՌԻ «ՏՆՏԵՍԱԳԻՏՈՒԹՅՈՒՆ ԵՎ ԳՈՐԾԱՐԱՐՈՒԹՅՈՒՆ» ՄԱՍՆԱԳԻՏՈՒԹՅԱՆ ԹԵՄԱՏԻԿ-ՈԼՈՐՏԱՅԻՆ

ԳԻՏԱԿԱՆ ԹԵՄԱՆԵՐԻ ՀԱՅՏԵՐԻ ԸՆՏՐՈՒԹՅԱՆ ՄՐՑՈՒՅԹԻ

1. **Ընդհանուր դրույթներ**
	1. Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում «Հասարակական գիտություններ» բնագավառի «Տնտեսագիտություն և գործարարություն» մասնագիտության թեմատիկ-ոլորտային գիտական թեմաների հայտերի ընտրության մրցույթը (այսուհետ՝ Մրցույթ) անցկացվում է համաձայն Հայաստանի Հանրապետության կրթության, գիտության, մշակույթի և սպորտի նախարարի 2019 թվականի օգոստոսի 30-ի N 583-Ա/2 հրամանի:
	2. Հայաստանի Հանրապետության գիտության կոմիտեն (այսուհետ՝ Կոմիտե) Հայաստանի Հանրապետության պետական բյուջեի գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում «Հասարակական գիտություններ» բնագավառի «Տնտեսագիտություն և գործարարություն» մասնագիտության գիտական հետազոտությունների իրականացման համար 12 ամիս տևողությամբ դրամաշնորհներ կտրամադրի 2-4 անձից բաղկացած գիտահետազոտական խմբերի (այսուհետ՝ Խումբ) նախաձեռնությամբ ներկայացված և մրցութային կարգով ընտրված Թեմաների:
	3. Հայտը չի քննարկվում, եթե՝
* բովանդակությամբ համընկնում է Հայաստանի Հանրապետության պետական բյուջեից ֆինանսավորվող կամ ֆինանսավորված որևէ այլ Թեմայի (ծրագրի) հետ,
* նախագծի հեղինակի կողմից նախկինում իրականացված Թեմայի վերաբերյալ հաշվետվություն (այսուհետ՝ Հաշվետվություն) չի ներկայացվել կամ վերջինիս վերաբերյալ մասնագիտական փորձագիտական խորհրդի (ասուհետ՝ Խորհուրդ) կողմից տրվել է բացասական եզրակացություն,
* միաժամանակ ներկայացված է Կոմիտեի կողմից անցկացվող այլ մրցույթների:
	1. Հեղինակային իրավունքի օբյեկտ հանդիսացող նյութեր պարունակող Հայտ և այնուհետև Հաշվետվություն ներկայացնելու դեպքում Խմբի ղեկավարը պետք է առաջնորդվի «Հեղինակային իրավունքի և հարակից իրավունքների մասին» Հայաստանի Հանրապետության օրենքով սահմանված դրույթներով: Հեղինակային իրավունքի կամ հարակից իրավունքների իրավատերն իր իրավունքները պաշտպանելու նպատակով կարող է Հայաստանի Հանրապետության օրենսդրությամբ սահմանված կարգով դիմել դատարան:
	2. Թեմայի շրջանակներում իրականացված հետազոտության արդյունքները գիտական ամսագրերում հրապարակելիս անհրաժեշտ է նշել Կոմիտեի կողմից տրամադրված աջակցության մասին.
* Հետազոտությունն իրականացվել է *ՀՀ* գիտության կոմիտեի տրամադրած ֆինանսավորմամբ՝ \_\_\_\_\_ ծածկագրով գիտական թեմայի շրջանակներում:
* *Исследование выполнено при финансовой поддержке Комитета по науке РА в рамках научного проекта №* \_\_\_\_\_.
* *This work was supported by the RA Science Committee, in the frames of the research project №* \_\_\_\_\_.
	1. Թեմայի իրականացման ավարտից հետո Կոմիտե է ներկայացվում ամփոփիչ Հաշվետվություն, որի վերաբերյալ Խորհուրդը տալիս է եզրակացություն:
	2. Կոմիտեն կարող է Թեմայի և Հաշվետվության անոտացիաները հրապարակել տպագիր կամ էլեկտրոնային եղանակով:
1. **Մասնակիցներին ներկայացվող պահանջները**
	1. Խմբի բոլոր անդամները պետք է հանդիսանան Հայաստանի Հանրապետության մշտական բնակիչներ, ինչպես նաև Թեմայի կատարման ընթացքում բնակվեն Հայաստանի Հանրապետությունում:
	2. Մրցույթին չեն կարող մասնակցել Կոմիտեի կողմից ֆինանսավորվող միաժամանակ երկու մրցութային (այդ թվում՝ միջազգային) Թեմաների (ծրագրերի) ղեկավարները կամ կատարողները (բացառությամբ անհատական խրախուսման մրցույթների շահառուների), եթե այդ Թեմաները (ծրագրերը) չեն ավարտվում մինչև սույն Մրցույթի արդյունքում երաշխավորված Թեմաների ֆինանսավորման սկիզբը:
	3. Խմբի ղեկավար կարող է լինել գիտական աստիճան ունեցող մինչև 70 տարեկան անձը (ում 70 տարին չի լրացել մինչև Հայտերի ներկայացման վերջնաժամկետը լրանալու օրը), ով ունի առնվազն հինգ տարվա գիտական կամ գիտամանկավարժական գործունեության ստաժ և վերջին հինգ տարիների ընթացքում միջազգային գիտատեղեկատվական շտեմարաններում, ինչպես նաև Հայաստանի Հանրապետության Բարձրագույն որակավորման կոմիտեի ցանկում ընդգրկված գրախոսվող ամսագրերում հրատարակված առնվազն 5 հոդված կամ 2՝ առնվազն հինգ տպագրական մամուլ ծավալով, գիտական կազմակերպության կամ բարձրագույն ուսումնական հաստատության (այսուհետ՝ Կազմակերպություն) գիտական խորհրդի երաշխավորություն ունեցող և ISBN նշումով հրապարակում (մենագրություն): 1 մենագրությունը համարժեք է գրախոսվող ամսագրերում հրապարակված 3 հոդվածի:
	4. Առնվազն 3 անձից բաղկացած Խմբի անդամներից մեկը կարող է լինել գիտական խորհրդատու (այսուհետ՝ Խորհրդատու)` օտարերկրյա պետության մշտական բնակիչ, որը համահեղինակ է Խմբի առնվազն մեկ անդամի առնվազն մեկ հրապարակման և վերջին 10 տարիների ընթացքում ունի հրատարակված հոդվածներ այն ամսագրերում, որոնց գումարային ազդեցության գործակիցը (impact factor) առնվազն 25 է:
	5. Թեմայի իրականացման ժամանակահատվածում առնվազն 15 օր Խորհրդատուն պետք է գտնվի Հայաստանի Հանրապետությունում:
	6. Խմբի անդամները (ներառյալ ղեկավարը և Խորհրդատուն) չեն կարող ընդգրկվել Մրցույթին ներկայացված մեկից ավելի Հայտերում:
	7. Խմբում պետք է ընդգրկվի մինչև 35 տարեկան առնվազն մեկ մասնագետ` գիտաշխատող, ասպիրանտ, մագիստրոս, դիպլոմավորված մասնագետ կամ մագիստրատուրայի ուսանող:
2. **Հայտ ներկայացնելը**
	1. Հայտերի ներկայացման վերջնաժամկետն է 2019 թվականի սեպտեմբերի 30-ը:
	2. Հայտը Կոմիտե ներկայացնել Խմբի ղեկավարի գրավոր դիմումով (սույն հրավերի N 2.1 հավելված) առձեռն (աշխատանքային օրերին ժամը 10:00 - 13:00 և 14:00 - 17:00, ք. Երևան, Օրբելի եղբայրների 22, 7-րդ հարկ, 708 սենյակ) կամ փոստով (Երևան 0028, Օրբելի եղբայրների 22, ՀՀ գիտության կոմիտե), դրան կցելով.
* գիտական թեմայի իրականացման վայր հանդիսացող Կազմակերպության գիտական (գիտատեխնիկական) խորհրդի երաշխավորությունը,
* Խմբում փոխկապակցված անձանց (ընտանիքի անդամներ՝ ծնող, զավակ, եղբայր, քույր, ամուսին,) առկայության մասին տեղեկատվություն՝ Խմբի ղեկավարի ստորագրությամբ,
* Խմբի անդամի ասպիրանտ կամ մագիստրատուրայի ուսանող հանդիսանալու մասին տեղեկանքը, որտեղ նշված են մասնագիտությունը և ուսուցման տարին,
* Խմբի անդամ մագիստրոսի կամ դիպլոմավորված մասնագետի դիպլոմի պատճենը:
	1. Հայտը ներկայացնել գիտական թեմայի տեսքով՝ սույն հրավերի N 2.2 հավելվածի ձևերին համապատասխան:
	2. Հայտը ներկայացնել հայերեն և անգլերեն՝ մեկական տպագիր և էլեկտրոնային (խտասկավառակ) տարբերակներով՝ սոսնձված ծրարով:
	3. Հայտի հայերեն տպագիր տարբերակում Խմբի ղեկավարի ստորագրությունը պետք է լինի Կազմակերպության ղեկավարի կամ գիտական քարտուղարի ստորագրությամբ հաստատված:
	4. Հայտը ներկայացնել գիտական թեմայի տեսքով՝ սույն հրավերի N 2.1 հավելվածի ձևերին համապատասխան:
	5. Հայտի տեքստային մասը ներկայացնել A4 ձևաչափի թղթի վրա տպված, 1,5 տողամեջ հեռավորությամբ, 12 չափի «Unicode» տառատեսակով («Sylfaen»՝ հայերեն և «Times New Roman»՝ անգլերեն տեքստերի համար): Էջերի բոլոր կողմերից թողնել 2,5 սմ լուսանցք և հաջորդաբար համարակալել ներքևի աջ անկյունում:
	6. Թեմայի ֆինանսավորման առավելագույն ծավալները (ներառյալ ավելացված արժեքի հարկը) նախատեսել.
* 4; 3 անձից բաղկացած Խմբերի համար համապատասխանաբար՝ մինչև 7500,0 հազար ՀՀ դրամ և մինչև 5600,0 հազար ՀՀ դրամ, *եթե* *Խմբում նախատեսված չէ Խորհրդատու,*
* 4; 3 անձից բաղկացած Խմբերի համար համապատասխանաբար՝ մինչև 5600,0 հազար ՀՀ դրամ և մինչև 3750,0 հազար ՀՀ դրամ, *եթե* *Խմբում նախատեսված է Խորհրդատու,*
* 2 անձից բաղկացած Խմբերի համար մինչև 3750,0 հազար ՀՀ դրամ:
	1. Խորհրդատուի համար աշխատանքի վարձատրություն չի նախատեսվում:
	2. Աշխատանքի վարձատրության առավելագույն ծավալները (ներառյալ եկամտային հարկը) նախատեսել.
* 4; 3 անձից բաղկացած Խմբերի համար համապատասխանաբար՝ 4800,0 հազար ՀՀ դրամ և 3600,0 հազար ՀՀ դրամ, *եթե Խմբում նախատեսված չէ Խորհրդատու*,
* 4; 3 անձից բաղկացած Խմբերի համար համապատասխանաբար՝ 3600,0 հազար ՀՀ դրամ և 2400,0 հազար ՀՀ դրամ, *եթե Խմբում նախատեսված է Խորհրդատու*,
* 2 անձից բաղկացած Խմբերի համար 2400,0 հազար ՀՀ:

Աշխատանքի վարձատրության գումարը վերոնշյալ ծավալներից պակաս նախատեսելու դեպքում տարբերությունը կարող է օգտագործվել ծախսերի նախահաշվի (այսուհետ՝ Նախահաշիվ) «Այլ ծախսեր» հոդվածում:

* 1. Նախահաշվի «Այլ ծախսեր» հոդվածով կարող են նախատեսվել գիտական սարքավորումների, հետազոտությունների ընթացքում օգտագործվող նյութերի ձեռքբերման կամ ծառայությունների ծախսեր: 150,0 հազար ՀՀ դրամը գերազանցող գնի սարքավորումների, նյութերի կամ ծառայությունների անհրաժեշտությունը պետք է հիմնավորել Նախահաշվի մեկնաբանության մեջ:
	2. Նախահաշվի «Այլ ծախսեր» հոդվածով գործուղումների համար նախատեսվող գումարը կարող է օգտագործվել ինչպես Հայաստանի Հանրապետությունում, այնպես էլ օտարերկրյա պետություններում գիտական միջոցառումներին մասնակցելու համար: Խորհրդատուի` Հայաստանի Հանրապետություն գործուղման ծախսերը հոգալու համար նախատեսել առավելագույնը 600,0 հազար ՀՀ դրամ: Խմբի անդամների գործուղման նպատակը և դրա հետ կապված բոլոր ծախսերն անհրաժեշտ է հիմնավորել Նախահաշվի մեկնաբանության մեջ:
	3. Մինչև երկու շաբաթ տևողությամբ գործուղումների համար օրապահիկը և գիշերավարձն անհրաժեշտ է հաշվարկել ըստ Հայաստանի Հանրապետության կառավարության 2005 թվականի դեկտեմբերի 29-ի N 2335-Ն որոշմամբ սահմանված ծախսերի չափերի: Երկու շաբաթը գերազանցող գործուղումների համար Խմբի անդամները կարող են հայցել ամսական մինչև 1500 ԱՄՆ դոլարին համարժեք ՀՀ դրամ: Խմբի յուրաքանչյուր անդամի օտարերկրյա գործուղումների ընդհանուր ժամանակը չպետք է գերազանցի երկու ամիսը:
	4. Նախահաշվի «Վերադիր ծախսեր» հոդվածով նախատեսվում է Կազմակերպության ղեկավարի իրավասությանը թողնված գումարը, որով տնօրենը (ռեկտորը) ապահովում է Կազմակերպության (բուհի գիտական մասի) գործունեությունը և ստեղծում Թեմայի կատարման համար անհրաժեշտ պայմաններ: Վերադիր ծախսերի առավելագույն ծավալները նախատեսել «Այլ ծախսեր» հոդվածով նախատեսված գումարի 7 տոկոսը:
1. **Հայտերի գիտական փորձաքննությունը**
	1. Մրցույթի պայմաններին բավարարող Հայտերը տրամադրվում են Խորհրդին` գիտական փորձաքննություն իրականացնելու համար:
	2. Գիտական փորձաքննության ժամանակ գնահատվում են Թեմայի գիտական նորույթը և արդիականությունը, իրականացման նախադրյալները, Խմբի ղեկավարի և կատարողների ձեռքբերումները տնտեսագիտության բնագավառում, նրանց մասնագիտական որակավորման համապատասխանությունը նախատեսված հետազոտությունների իրականացմանը, աշխատանքի ծավալի, իրականացման ժամկետների և Նախահաշվի հիմնավորվածությունը, գիտական ոլորտի առանձնահատկություններից բխող այլ հարցեր:
	3. Հայտը գիտական փորձաքննության է ենթարկվում երկու փորձագետների կողմից: Յուրաքանչյուր Հայտի համար փորձագետը լրացնում է Կոմիտեի կողմից սահմանված գիտական փորձաքննության գնահատման թերթիկը (սույն հրավերի N 2.3 հավելված):
	4. Գիտական փորձաքննության գնահատման թերթիկի յուրաքանչյուր հարցի պատասխանը տրվում է գնահատականի միջոցով, առավելագույնը 5 միավոր՝ 0,5 միավորի ճշտությամբ:
	5. Փորձագետի գնահատականը կազմում է գնահատման սանդղակի առավելագույն միավորի 85 տոկոսը:
	6. Խմբի ղեկավարի և կատարողների մասնագիտական համապատասխանությունը Հայտի բնագավառին և որակավորումը գնահատվում են Խորհրդի կողմից՝ ըստ գիտական գործունեության արդյունավետության ցուցանիշի որոշման մեթոդաբանության: Խորհրդի գնահատականը կազմում է գնահատման սանդղակի առավելագույն միավորի 15 տոկոսը:
	7. Հայտի գիտական փորձաքննության վերջնական գնահատականը երկու փորձագետների գնահատականների միջին թվաբանականի և Խորհրդի գնահատականի գումարն է:
	8. Երկու փորձագետների գնահատականները 35 և ավելի միավորներով տարբերվելու դեպքում Հայտը տրվում է երրորդ փորձագետին` գիտական փորձաքննության: Այդ դեպքում գիտական փորձաքննության վերջնական գնահատականը երեք փորձագետների՝ երկու իրար մոտ գնահատականների միջին թվաբանականն է: Առաջին երկու փորձագետների գնահատականների և երրորդ փորձագետի գնահատականի հավասար տարբերությունների դեպքում գիտական փորձաքննության վերջնական գնահատականը երկու առավելագույն գնահատականների միջին թվաբանականն է:
	9. Կոմիտեի և փորձագետների կողմից Հայտի բովանդակության, գիտական փորձաքննության ընթացքի և արդյունքի վերաբերյալ տեղեկությունների տրամադրումն այլ անձանց արգելվում է՝ համաձայն «Գիտական և գիտատեխնիկական փորձաքննության մասին» Հայաստանի Հանրապետության օրենքով սահմանված դրույթների:
	10. Գիտական փորձաքննության ավարտից հետո Կոմիտեն Հայտերի գիտական փորձաքննության վերջնական գնահատականների նվազման կարգով ձևավորում է վարկանիշային ցանկ ու ներկայացնում Խորհրդին՝ քննարկման:
	11. Խորհուրդը Կոմիտեի նախագահին է ներկայացնում Հայտերի գնահատականների վերջնական վարկանիշային ցանկը:
	12. Կոմիտեի նախագահը, ելնելով Հայաստանի Հանրապետության կառավարության 2019 թվականի օգոստոսի 1-ի N 968-Ն որոշմամբ Հայաստանի Հանրապետության պետական բյուջեում կատարված գիտական և գիտատեխնիկական գործունեության պայմանագրային (թեմատիկ) ֆինանսավորման համար վերաբաշխման չափից, որոշում է շեմային գնահատականը, որից բարձր կամ դրան հավասար գնահատված գիտական թեմաները երաշխավորվում են ֆինանսավորման: Կոմիտեի նախագահը հաստատում է Թեմաների ցանկը, ղեկավարների ցուցակը և յուրաքանչյուր Թեմայի կատարման համար նախատեսվող ֆինանսավորման ծավալը:
	13. Կոմիտեն Խմբերի ղեկավարներին տրամադրում է գիտական փորձաքննության արդյունքները, որոնք ներառում են փորձագետների եզրակացությունները (ապահովելով փորձագետի անանունությունը), Խորհրդի գնահատականը, շեմային գնահատականը, Հայտի գիտական փորձաքննության վերջնական գնահատականը:
	14. Կոմիտեն Կազմակերպության ղեկավարին տրամադրում է Կազմակերպությունից ներկայացված և ֆինանսավորման երաշխավորված Թեմաների ցանկը, ղեկավարների ցուցակը և յուրաքանչյուր Թեմայի կատարման համար նախատեսված ֆինանսավորման ծավալը:
	15. Մրցույթի արդյունքների բողոքարկում նախատեսված չէ:
2. **Այլ դրույթներ**
	1. Կոմիտեի և ֆինանսավորման երաշխավորված Թեմայի ղեկավարի միջև կնքվում է գիտական և գիտատեխնիկական գործունեության պայմանագրային թեմաների իրականացման համար պետության կողմից դրամաշնորհի ձևով տրամադրվող ֆինանսական աջակցության գումարների օգտագործման մասին պայմանագիր:
	2. Ֆինանսավորման երաշխավորված Թեմայի ղեկավարի և Կազմակերպության միջև կնքվում է ծառայությունների մատուցման պայմանագիր («Վերադիր ծախսեր» հոդվածով նախատեսված գումարի չափով), որի պատճենը ներկայացվում է Կոմիտե:
	3. Ֆինանսավորման երաշխավորված Թեմայի ղեկավարի և կատարողների հետ կնքվում են աշխատանքային պայմանագրեր՝ Հայաստանի Հանրապետության «Քաղաքացիական օրենսգրքով» սահմանված կարգով, որոնց պատճենները ներկայացվում են Կոմիտե:
	4. Խմբի ղեկավարի երկու ամիս Հայաստանի Հանրապետությունից անընդհատ բացակայության դեպքում Թեմայի ֆինանսավորումը դադարեցվում է: Խմբի անդամի երկու ամիս Հայաստանի Հանրապետությունից անընդհատ բացակայության դեպքում Խմբի ղեկավարը 10-օրյա ժամկետում դիմում է Կոմիտե՝ գիտական գործունեության արդյունավետության ցուցանիշի և տարիքային խմբի համարժեք փոփոխություն կատարելու կամ Խմբի անդամների թիվը մեկով կրճատելու (եթե մինչև 35 տարեկան մասնակիցը չէ) միջնորդությամբ: Խմբի անդամների թվի կրճատման դեպքում Խմբի ղեկավարի և Կոմիտեի միջև կնքվում է պայմանագրի գնի փոփոխության մասին համաձայնագիր:

*Հավելված N 2.1*

*գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում «Հասարակական գիտություններ» բնագավառի «Տնտեսագիտություն և գործարարություն» մասնագիտության թեմատիկ-ոլորտային գիտական թեմաների հայտերի ընտրության մրցույթի հրավերի*

ՀՀ ԳԻՏՈՒԹՅԱՆ ԿՈՄԻՏԵԻ ՆԱԽԱԳԱՀ

ՊԱՐՈՆ Ս. ՀԱՐՈՒԹՅՈՒՆՅԱՆԻՆ

ՔԱՂԱՔԱՑԻ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(անուն հայրանուն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ից

*(ազգանուն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(հասցե)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(հեռախոս)*

ԴԻՄՈՒՄ

Խնդրում եմ ընդունել գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում «Հասարակական գիտություններ» բնագավառի «Տնտեսագիտություն և գործարարություն» մասնագիտության թեմատիկ-ոլորտային գիտական թեմաների հայտերի ընտրության մրցույթի մասնակցության հայտը:

Դիմող՝\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

*(ստորագրություն)* *(անուն, ազգանուն)*

«\_\_\_\_» \_\_\_\_\_\_\_\_\_\_\_\_\_\_\_\_ 2019 թ.

*Հավելված N 2.2*

*գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում «Հասարակական գիտություններ» բնագավառի «Տնտեսագիտություն և գործարարություն» մասնագիտության թեմատիկ-ոլորտային գիտական թեմաների հայտերի ընտրության մրցույթի հրավերի*

ՀԱՅՏ

ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ՊԱՅՄԱՆԱԳՐԱՅԻՆ (ԹԵՄԱՏԻԿ) ՖԻՆԱՆՍԱՎՈՐՄԱՆ ՇՐՋԱՆԱԿՆԵՐՈՒՄ «ՀԱՍԱՐԱԿԱԿԱՆ ԳԻՏՈՒԹՅՈՒՆՆԵՐ» ԲՆԱԳԱՎԱՌԻ «ՏՆՏԵՍԱԳԻՏՈՒԹՅՈՒՆ ԵՎ ԳՈՐԾԱՐԱՐՈՒԹՅՈՒՆ» ՄԱՍՆԱԳԻՏՈՒԹՅԱՆ ԹԵՄԱՏԻԿ-ՈԼՈՐՏԱՅԻՆ ԳԻՏԱԿԱՆ ԹԵՄԱՆԵՐԻ ՀԱՅՏԵՐԻ ԸՆՏՐՈՒԹՅԱՆ ՄՐՑՈՒՅԹԻ

Հայտը հանձնված է «\_\_\_\_\_» \_\_\_\_\_\_\_\_\_\_\_ 2019 թ. Ծածկագիր՝ \_\_\_\_\_\_\_\_\_\_\_\_\_

*(լրացվում է ՀՀ գիտության կոմիտեում)*

**ՏԻՏՂՈՍԱԹԵՐԹ**

1. *Հայտի վերնագիրը, բնույթը (հիմնարար կամ կիրառական) \_\_\_\_\_\_\_*
2. *Հուշող (բանալի) բառեր (մինչև 15 բառ) \_\_\_\_\_\_\_*
3. *Ղեկավարի ազգանունը, անունը, հայրանունը, ծննդյան թիվը, գիտական աստիճանը, պաշտոնը, հեռախոսահամարը և էլեկտրոնային հասցեն \_\_\_\_\_\_\_*
4. *Թեմայի իրականացման վայր հանդիսացող կազմակերպության լրիվ անվանումը, կազմակերպաիրավական ձևը և գերատեսչական պատկանելությունը, հասցեն, հեռախոսահամարը և էլեկտրոնային հասցեն \_\_\_\_\_\_\_*
5. *Խմբի (ներառյալ ղեկավարը) անդամների թիվը \_\_\_\_\_\_\_*
6. *Պահանջվող ֆինանսավորման ծավալը (ներառյալ ավելացված արժեքի հարկը) \_\_\_\_\_\_\_, այդ թվում՝*
	1. *աշխատանքի վարձատրություն (ներառյալ եկամտային հարկը) \_\_\_\_\_\_\_,*
	2. *այլ ծախսեր\_\_\_\_\_\_\_,*
	3. *վերադիր ծախսեր\_\_\_\_\_\_\_:*

*Խմբի ղեկավարի ստորագրությունը*

*Կազմակերպության ղեկավարի կամ գիտական քարտուղարի ստորագրությունը*

**ՆԱԽԱԳԻԾ**

*Ներկայացնել հայերեն և անգլերեն, մինչև 12-ական էջ՝ ներառյալ գրաֆիկները, գծագրերը, լուսանկարները և գրականության ցանկը.*

1. *անոտացիա (1 էջ),*
2. *խնդրի դրվածքը, դրա արդի վիճակը, Թեմայի գիտական նպատակները, հետազոտական ծրագիրը, իրականացման եղանակները, եռամսյակային փուլերը, առկա և անհրաժեշտ նյութական ռեսուրսները (մինչև 8 էջ): Կիրառական բնույթի հետազոտությունների դեպքում ներկայացվում են նաև արդյունքի՝*
	* *նկարագրությունը,*
	* *կիրառության ոլորտը,*
	* *մրցակցային առավելությունները,*
3. *տվյալ ուղղությամբ Խմբի անդամների ունեցած ձեռքբերումները և ակնկալվող արդյունքները (մինչև 2 էջ),*
4. *օգտագործված գրականության ցանկը:*

**ՏԵՂԵԿՈՒԹՅՈՒՆՆԵՐ ԹԵՄԱՅԻ ՂԵԿԱՎԱՐԻ ԵՎ ԿԱՏԱՐՈՂՆԵՐԻ ՄԱՍԻՆ[[1]](#footnote-2)\***

1. *Ազգանուն, անուն, հայրանուն \_\_\_\_\_\_\_*
2. *Ծննդյան տարեթիվն ու ծննդավայրը \_\_\_\_\_\_\_*
3. *Կրթությունը (բուհ, մասնագիտություն, մասնագիտացում) \_\_\_\_\_\_\_*
4. *Որակավորումը (ասպիրանտ, մագիստրոս, դիպլոմավորված մասնագետ, մագիստրատուրայի ուսանող) \_\_\_\_\_\_\_*
5. *Գիտական աստիճանը \_\_\_\_\_\_\_*
6. *Վերջին թեզի վերնագիրը, մասնագիտական դասիչը, պաշտպանության տարեթիվը և վայրը \_\_\_\_\_\_\_*
7. *Աշխատանքի վայրը, պաշտոնը \_\_\_\_\_\_\_*
8. *Հեռախոսահամարները (աշխատանքային, բջջային) \_\_\_\_\_\_\_*
9. *Էլեկտրոնային հասցեն \_\_\_\_\_\_\_*
10. *Նախագծի բնագավառին վերաբերող գիտական հրապարակումները (առավելագույնը՝ 10) \_\_\_\_\_\_\_*

**ԾԱԽՍԵՐԻ ՆԱԽԱՀԱՇԻՎ**

Հայտի ծածկագիրը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(լրացվում է ՀՀ գիտության կոմիտեում)*

*հազար դրամ*

|  |
| --- |
| **ԱՇԽԱՏԱՆՔԻ ՎԱՐՁԱՏՐՈՒԹՅՈՒՆ** (ներառյալ եկամտային հարկ) |
|  | 2019 թ. | 2020 թ.  |
| Ազգանուն, անուն, հայրանուն | Ամսական | Ամիսների քանակը | Պահանջվող գումարը | Ամսական | Ամիսների քանակը | Պահանջվող գումարը |
| 1) |  |  |  |  |  |  |
| 2) |  |  |  |  |  |  |
|  |  |  |  |  |  |  |
|  |  |  |  |  |  |  |
| ***ԸՆԴՀԱՆՈՒՐ ԳՈՒՄԱՐԸ*** |  |  |  |  |
| **ԱՅԼ ԾԱԽՍԵՐ,** այդ թվում |
| **1.** **ՍԱՐՔԵՐ, ՆՅՈՒԹԵՐ ԵՎ ԾԱՌԱՅՈՒԹՅՈՒՆՆԵՐ**(150,0 հազար ՀՀ դրամը գերազանցող բոլոր ծախսերը հիմնավորել ծախսերի նախահաշվի մեկնաբանության մեջ) | 2019 թ. | 2020 թ. |
| 1) |  |  |
| 2) |  |  |
|  |  |  |
| ԸՆԴՀԱՆՈՒՐ ԳՈՒՄԱՐԸ |  |  |
| **2**. **ԳՈՐԾՈՒՂՈՒՄՆԵՐ** (հիմնավորել ծախսերի նախահաշվի մեկնաբանության մեջ) |
| 1) տեղական գործուղումների տրանսպորտային ծախսեր |  |  |
| 2) տեղական գործուղումների օրապահիկ |  |  |
| 3) տեղական գործուղումների գիշերավարձ |  |  |
| 4) օտարերկրյա գործուղումների տրանսպորտային ծախսեր |  |  |
| 5) օտարերկրյա գործուղումների օրապահիկ |  |  |
| 6) օտարերկրյա գործուղումների գիշերավարձ  |  |  |
| 7) գործուղումների հետ կապված այլ ծախսեր (վիզա կամ այլ վճարումներ) |  |  |
| ԸՆԴՀԱՆՈՒՐ ԳՈՒՄԱՐԸ |  |  |
| **3.** **ՎԵՐԱԴԻՐ ԾԱԽՍԵՐ**  |  |  |
| **ՀԱՅՑՎՈՂ ԸՆԴՀԱՆՈՒՐ ԳՈՒՄԱՐԸ** |  |  |

Խմբի ղեկավար՝ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(ստորագրություն) (անուն, ազգանուն)*

Կազմակերպության ղեկավար` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(ստորագրություն) (անուն, ազգանուն)*

Կազմակերպության գլխավոր հաշվապահ՝ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ստորագրություն) (անուն, ազգանուն)*

**ԾԱԽՍԵՐԻ ՆԱԽԱՀԱՇՎԻ ՄԵԿՆԱԲԱՆՈՒԹՅՈՒՆ**

*Հիմնավորել Նախահաշվի 150,0 հազար ՀՀ դրամը գերազանցող բոլոր ծախսերը:*

*Հավելված N 2.3*

*գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում «Հասարակական գիտություններ» բնագավառի «Տնտեսագիտություն և գործարարություն» մասնագիտության թեմատիկ-ոլորտային գիտական թեմաների հայտերի ընտրության մրցույթի հրավերի*

**ԳՆԱՀԱՏՄԱՆ ԹԵՐԹԻԿ**

*Հարցաշարի յուրաքանչյուր հարցի պատասխանը տրվում է թվային գնահատականով, առավելագույնը 5 միավոր (0.5 միավորի ճշտությամբ)` հետևյալ սկզբունքով.*

|  |  |
| --- | --- |
| **5** | ***Գերազանց:*** *Պատասխանը լիովին համապատասխանում է առաջադրված պահանջներին և թերություններն աննշան են:* |
| **4** | ***Շատ լավ:*** *Հարցի պատասխանն առաջադրված պահանջներին համապատասխանում է որոշակի վերապահումներով:* |
| **3** | ***Լավ:*** *Պատասխանն ընդհանուր առմամբ բավարարում է առաջադրված պահանջներին, թեև կան նաև զգալի թվով անհամապատասխանություններ, որոնք սակայն շտկելի են:* |
| **2** | ***Միջին:*** *Հարցի պատասխանը բավարար չէ դրա վերաբերյալ ամբողջական կարծիք կազմելու համար:* |
| **1** | ***Վատ:*** *Պատասխանը ներկայացված է մակերեսորեն և խիստ անորոշ:* |
| **0** | ***Շատ վատ:*** *Հարցի պատասխանը բացակայում է կամ այն չի կարող որոշվել տեղեկատվության բացակայության պատճառով:* |

**Հարցաշար**

|  |  |  |
| --- | --- | --- |
| **1.** | ***Նպատակներ****: Որքանով են արժեքավոր հետազոտության նպատակները:* |  |
| **2.** | ***Արդիականություն****: Որքանով է արդիական առաջարկվող հետազոտությունը:* |  |
| **3.** | ***Նորույթ****: Որքանով է նոր ու հեռանկարային առաջարկվող հետազոտությունը:* |  |
| **4.** | ***Իրագործելիություն:*** *Որքանով է իրատեսական առաջարկվող ժամանակահատվածում հետազոտության նպատակներին հասնելը:* |  |
| **5.** | ***Նախագիծ:*** *Որքան հստակ է ձևակերպված նախագիծը:* |  |
| **6.** | ***Համապատասխանություն:*** *Որքանով է նախագիծը համապատասխանում հետազոտության նպատակների ձեռքբերմանը:* |  |
| **7.** | ***Իրականացում:*** *Որքանով է իրատեսական նախագծի իրականացումը:* |  |
| **8.** | ***Առնչությունն այլ բնագավառների/մասնագիտությունների հետ:*** *Որքանով է նախագծի իրականացումը նպաստում տվյալ կամ հարակից բնագավառների/մասնագիտությունների առաջընթացին:* |  |
| **9.** | ***Կարևորություն:*** *Որքանով է նախագիծը նորարարական իր արդյունքների հնարավոր կիրառություններով (գիտության հետագա զարգացում, տեխնոլոգիական արտադրանքների, համակարգերի և մեթոդների բարելավում, զգալի տնտեսական կամ հասարակական ազդեցություն):* |  |
| **10.** | ***Միջազգային համագործակցություն:*** *Որքանով է նախագծի իրականացումն ընդգրկում միջազգային համագործակցություն:* |  |
| **11.** | ***Իրականացման մեթոդներ:*** *Որքանով են նախագծում ներկայացված մեթոդները համապատասխանում հետազոտության նպատակների ձեռքբերմանը:* |  |
| **12.** | ***Իրականացման փուլեր:*** *Որքանով են համապատասխանում նախագծի իրականացման փուլերը հետազոտության նպատակներին հասնելուն:* |  |
| **13.** | ***Իրականացման փուլերի վերահսկելիություն:*** *Որքանով է իրատեսական նախագծի իրականացման փուլերի վերահսկելիությունը:* |  |
| **14.** | ***Մարդկային ներուժ:*** *Որքանով է համապատասխանում խմբի անդամների թվաքանակն ու մասնագիտական որակավորումը նախագծի իրականացմանը:* |  |
| **15.** | ***Տեխնիկական ապահովվածություն:*** *Որքանով են բավարար առկա և (կամ) ձեռքբերվելիք տեխնիկական միջոցները նախագծի իրականացման համար:* |  |
| **16.** | ***Արդյունքների տնօրինում:*** *Որքան հստակ է ձևակերպված հետազոտության արդյունքների տնօրինումը. արդյունքների օգտագործում և տարածում (հրապարակումներ, գիտաժողովներ և այլն), նորարարական կարողության օգտագործում (տեխնոլոգիական ներդրում, ցուցադրում, փորձնական նմուշ, նախատիպ և այլն), մտավոր սեփականության տնօրինում (արտոնագիր, հեղինակային իրավունք և այլն):* |  |
| **17.** | ***Նախահաշիվ:*** *Որքանով է համապատասխանում պահանջվող ֆինանսավորման ծավալը և դրա բաշխումն ըստ հոդվածների՝ հետազոտության նպատակներին հասնելուն:* |  |
| ***Փորձագետի ընդհանուր գնահատական*** |  |

**Փորձագետի մեկնաբանություններ** *(ծավալը չի սահմանափակվում)*

|  |
| --- |
| ***Հետազոտության նպատակների մեկնաբանություն (հարցաշարի 1-4 կետեր)*** |
|  |
| ***Նախագծի մեկնաբանություն (հարցաշարի 5-10 կետեր)*** |
|  |
| ***Նախագծի իրականացման մեկնաբանություն (հարցաշարի 11-17 կետեր)*** |
|  |

**Մասնագիտական խորհրդի գնահատական**

|  |  |  |
| --- | --- | --- |
| **1.** | ***Հետազոտության ղեկավարում:*** *Որքանով է համապատասխանում ղեկավարի մասնագիտական որակավորումը նախագծի իրականացմանը:* |  |
| **2.** | ***Խմբի անդամների մասնագիտական որակավորում:*** *Որքանով է համապատասխանում խմբի անդամների մասնագիտական որակավորումը նախագծի իրականացմանը:* |  |
| **3.** | ***Խմբի անդամների մասնագիտական ուղղվածություն:*** *Որքանով է համապատասխանում խմբի անդամների մասնագիտական ուղղվածությունը նախագծի իրականացմանը:* |  |
| ***Մասնագիտական խորհրդի ընդհանուր գնահատական*** |  |

1. \* *Լրացվում է յուրաքանչյուրի համար առանձին* [↑](#footnote-ref-2)